“สุวิทย์” – “อภิศักดิ์” ลาออกจากบอร์ด TOP ท่ามกลางกระแสข่าวเข้าร่วม ครม.ชุดใหม่
"สุวิทย์ เมษินทรีย์" - "อภิศักดิ์ ตันติวรวงศ์" ลาออกจากบอร์ด TOP มีผล 17 ส.ค.58 อนึ่ง “อภิศักดิ์” เป็นหนึ่งในผู้ที่คาดว่าจะเข้าร่วม ครม.ชุดใหม่
19 ส.ค. 2558

ผู้สื่อข่าวรายงานว่า นายสุวิทย์ เมษินทรีย์ ได้แจ้งการลาออกจากการเป็นกรรมการอิสระ/กรรมการตรวจสอบ ของบริษัท ไทยออยล์ จำกัด (มหาชน) หรือ TOP และลาออกจากการเป็นกรรมการ (อิสระ) กรรมการตรวจสอบ กรรมการบรรษัทภิบาล สรรหา และกำหนดค่าตอบแทนในบริษัท น้ำมันพืชไทย จำกัด (มหาชน) หรือ TVO ท่ามกลางกระแสข่าวการเข้าร่วมคณะรัฐมนตรี (ครม.) ชุดใหม่ โดยการลาออกจากการเป็นกรรมการของ TOP มีผลตั้งแต่วันที่ 17 ส.ค.58 และการลาออกจากการเป็นกรรมการของ TVO มีผลตั้งแต่วันที่ 18 ส.ค.58
ขณะที่บริษัท ควอลิตี้ เฮ้าส์ จำกัด (มหาชน) หรือ QH ระบุว่า นายอภิศักดิ์ ตันติวรวงศ์ ได้ขอลาออกจากการเป็นประธานกรรมการและกรรมการอิสระของบริษัท โดยมีผลตั้งแต่วันที่ 17 สิงหาคม 2558 เป็นต้นไป ทั้งนี้นายอภิศักดิ์ ก็มีรายชื่อเป็นหนึ่งในผู้ที่คาดว่าจะเข้าร่วมครม.ชุดใหม่เช่นเดียวกัน